Във връзка с постъпило Уведомление с вх. № ОВОС-2755/14.09.2022г. за инвестиционно предложение (ИП): „Дейности с отпадъци по временно съхранение (R13), подготовка за повторна употреба (R12), сортиране (R12), балиране/уплътняване (R12), рециклиране (R3) на облекла и текстил, приемани за дейности по третиране на отпадъци“ на площадка находяща се в УПИ II – 925, 926, производствена складова дейност в кв. 32 по ПУП на село Катуница, Община Садово, Област Пловдивска, с възложител „Еко Клийнинг Уайпс България“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т.11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Садово и Кметство с. Катуница.

Отговорено от РИОСВ-Пловдив на 07.10.2022г.